## Pravilnik o mjerilima za rad zemljišnoknjižnih službenika

### NN 97/2005 (8.8.2005.), Pravilnik o mjerilima za rad zemljišnoknjižnih službenika

# MINISTARSTVO PRAVOSUĐA

**1895**

Na temelju članka 228. Zakona o zemljišnim
knjigama (»Narodne novine« br. 91/96, 68/98, 137/99,
73/00, 114/01 i 100/04), ministrica pravosuđa donosi

## PRAVILNIK

### O MJERILIMA ZA RAD ZEMLJIŠNOKNJIŽNIH SLUŽBENIKA

I. OPĆA ODREDBA

Članak 1.

Ovim pravilnikom utvrđuju se vrste poslova,
mjerila rada i na­čin vođenja evidencije o individualnom radu zk. službenika u zemljišnoknjižnim odjelima.

II. VRSTE POSLOVA

Članak 2.

Vrste poslova u zemljišnoknjižnim odjelima
sudova su:

1. Zaprimanje podnesaka,

2. Sastavljanje izvještaja o knjižnom stanju,

3. Stavljanje plombe,

4. Odlučivanje (donošenje svih vrsta rješenja i
nacrta rješenja),

5. Provedba upisa,

6. Izdavanje izvadaka, prijepisa i potvrda,

7. Primanje stranaka,

8. Ostali poslovi (brisanje plombe, pregled
zemljišnih knjiga bez izdavanja zemljišnoknjižnih izvadaka ili potvrda i
davanje obavijesti strankama),

9. Otpravak spisa,

10. Poslovi voditelja zemljišne knjige-voditelj
zemljišnoknjižnog odjela upravlja radom i organizira rad, vodi radne sastanke,
daje upute za rad, prati propise, kontrolira i potpisuje otpravak
pošte, prima stranke, vrši podjelu predmeta, izrađuje mjesečnu, tromjesečnu,
polugodišnju i godišnju statistiku i posebne statistike po zahtjevu.

Ako je zemljišnoknjižni referent godišnjim rasporedom
određen za voditelja zemljišnoknjižnog odjela, normativi iz ovog Pravilnika
umanjuju se:

– u sudovima do 10 sudaca za 20%,

– u sudovima od 11-30 sudaca za 50%,

– u sudovima od 31-50 sudaca za 70%,

– u sudovima preko 50 sudaca za 100%.

III. MJERILA RADA

Članak 3.

1) Pod zaprimanjem podnesaka podrazumijeva se
označavanje upisivanje svih zemljišnoknjižnih podnesaka u urudžbeni brojevnik, abecedni imenik i poslovni iskaz.

4) Pod odlučivanjem o spisu podrazumijeva se
rješavanje spisa sa donošenjem rješenja i provedbom, odnosno izrada nacrta rješe­nja, sastav sudskih
rješenja kojima se dopušta ili odbija upis, te iznošenje u poslovni iskaz, a za
ovlaštene zk. referente rješavanje spisa do
pravomoćnosti.

5) Pod provedbom upisa (obavljanje upisa)
podrazumijeva se upisivanje određenog sadržaja upisa, certificirati ispravu,
uložiti isprave u zbirku isprava, iznijeti spis u poslovni iskaz.

6) Pod izdavanjem izvadaka podrazumijeva se
sačiniti izvadak, ispis, prijepis, potvrdu i upisati u knjigu izvadaka,

8) Pod brisanjem plombi podrazumijeva se
brisanje plombe ili pronalaženje i otvaranje zk.
uložaka samo radi utvrđenja da li je ostavitelj upisan ili nije (i slično),
dakle, bez pisanja izvadaka ili potvrda.

Pod davanjem obavijesti strankama podrazumijeva
se samo raz­gledanje zemljišne knjige i davanje
potrebnih objašnjenja bez izdavanja izvadaka.

9) Pod otpravkom spisa
podrazumijeva se ispisivanje dostavnica ili povratnica i kuvertiranje rješenja,
iznašanje otpremljenih spisa u poslovni iskaz i ulaganje u arhiv.

Članak 4.

U ručno vođenoj zemljišnoj knjizi
zemljišnoknjižni službenik dnevno je dužan obaviti prema vrstama posla u ručno
vođenoj zemljišnoj knjizi:

1. Zaprimanje podnesaka                                             40
podnesaka

2. Rješavanje spisa s provedbom                                             6
spisa

3. Rješavanje spisa do donošenja nacrta
rješenja                     8 spisa

4. Provedba upisa                                                                 30
upisa

5. Izdavanje izvadaka                                                      25
izvadaka

6. Davanje obavijesti                                                        40
stranaka

7. Otpravak
spisa                                                          100
kuverata

8. Evidencija o kretanju spisa                                             500
spisa.

Članak 5.

U
EOP zemljišnoj knjizi zemljišnoknjižni službenik dnevno je dužan obaviti prema
vrstama posla:

1. Zaprimanje podnesaka                                                      44
spisa

2. Rješavanje spisa sa provedbom                                           7
spisa

3. Rješavanje spisa do donošenja nacrta
rješenja                     9 spisa

4. Provedba upisa                                                                 33 upisa

5. Izdavanje izvadaka                                                      28
izvadaka

6. Davanje obavijesti                                                        40
stranaka

7. Otpravak
spisa                                                             100
kuverti

8. Evidencija o kretanju spisa                                              500
spisa

Članak 6.

1. Pod jednim spisom podrazumijeva se do šest
(6) redova teksta ispisanih u glavnoj knjizi.

2. Spis do šest (6) redova teksta podrazumijeva
3,75 upisa.

3. Svaki spis koji ima više od 6 redova teksta
smatra se složenijim spisom, a svaki daljnji red smatra se 0,625 upisa. To
znači da se daljnjih šest (6) redova smatraju novim spisom.

4. Ako se radi o etažiranju
zbog različitosti upisa svaki posebni dio se također računa 0,625 upisa.

5. Svaki otpis čestice u novi zk. uložak računa se 2 upisa.

6. Svaki ispravak u zemljišnim knjigama
(ispravak registra parcela, ispravak imenika) računa se kao i upis što znači da
ako se radi o istom ulošku osim samog spisa koji je 3,75 upisa zbraja se još i
upis ako se radi o jednoj promjeni u pomoćnim knjigama tako da bi to bilo 3,75
+ 1 upis = 4,75 upisa.

7. Pod jednim izvatkom podrazumijeva se kao i
upis. Šest (6) parcela ili vlasnika računa se kao jedan izvadak (jedan broj
izvatka), a svakih započetih daljnjih šest (6) kao još jedan izvadak.

Članak 7.

Ocjena uspješnosti u obavljanju poslova
zemljišnoknjižnih djelatnika vrši se u skladu sa Zakonom o državnim službenicima
i namještenicima.

Članak 8.

Ovaj Pravilnik stupa na snagu osmog dana od dana
objave u »Narodnim novinama«.

Obrazloženje

1. Jedan upis = Do šest (6) redova teksta
ispisanih u glavnoj knjizi. Svakih započetih daljnjih šest (6) redova računa se
kao još jedan upis i tako redom. Ukoliko se jednim rješenjem određuje više
upisa, računa se svaki upis posebno, bez obzira na to koliko redova ima.
Upisivanje u pomoćne knjige računa se kao jedan upis. U slučaju otpisa u novi
uložak, ispravak imenika i registra parcela računa se kao jedan upis.

2. Jedan spis = Računa se kao 3.75 upisa
(primjerice; uknjižba prava vlasništva do šest (6) vlasnika ili parcelacija do
šest (6) parce­la i slično. Prema tome, ako se rješenjem
dopusti uknjižba prava vlasništva (rješenje se računa kao 3.75 upisa), a ako se
dopusti (primjerice) i uknjižba neke služnosti (dakle još jedan upis) onda se
taj spis računa kao 4.75 upisa. Svaki daljnji upis u tom ili drugim ulošcima
računa se kao još jedan (1) upis. Primjerice, prijavni list se provodi u pet
(5) uložaka. Taj spis ima 7.75 upisa jer se za prvi uložak računa kao 3.75
upisa i još četiri (4) upisa za četiri uloška, dakle 7.75. Taj predmet se dakle
računa kao 7.75: 3.75 = 2.06 spisa. Ovaj jednostavan način obračunavanja
omogućava vrednovanje izvadaka od »laganih spisa«.

3. Jedan izvadak = Računa se kao i upis. Šest
(6) parcela ili vlasnika računa se kao jedan izvadak (jedan broj izvatka), a
svakih započetih daljnjih šest (6) kao još jedan izvadak (broj). Ukoliko se na
jedan izvadak ispisuje nekoliko uložaka (primjerice za ostavinsku raspravu),
izvadak će se označiti s toliko brojeva izvadaka koliko ima uložaka.

Klasa:
932-01/05-01/393

Urbroj: 514-03-01/7-05-2

Zagreb,
30. lipnja 2005.

Ministrica

**Vesna Škare Ožbolt, v. r.**

Pravilnik, NN 97/2005-1895